[{"text_idx": "#000003", "text": "Vo\u0303rus va\u0308rskendatakse Kreutzwaldi pargi ilmet"}, {"text_idx": "#000004", "text": "Mo\u0308o\u0308dunud na\u0308dalal alustati Vo\u0303rus Kreutzwaldi pargis hooldus- ja remontto\u0308id. To\u0308o\u0308de ka\u0308igus kaetakse pargi promenaadipoolne ko\u0303nnitee ja n-o\u0308 Katariina allee sihi ko\u0303nniteea\u0308a\u0308red graniidist ta\u0308ringukividega, teostatakse muru- ja istutusalade hooldusto\u0308id ning paigaldatakse uued pru\u0308gikastid."}, {"text_idx": "#000005", "text": "Pargi paviljon, mis on paari viimase aasta jooksul mitmeid kordi vandalismi ohvriks langenud, la\u0308bib samuti uuenduskuuri. Looduskaitsealune Kreutzwaldi park, mis u\u0308hendab linnaruumiliselt Tamula rannapromenaadi ja rekonstrueeritava Katariina allee, on olnud la\u0308bi aegade Vo\u0303ru linna esinduspargiks."}, {"text_idx": "#000006", "text": "Pargi hea seisundi tagamiseks on tehtud ja\u0308rjepidevalt vajalikke hooldusto\u0308id. Keskkonnainvesteeringute keskuse (KIK) po\u0303hifinantseerimisel toimus 2007. aastal pargiteede rekonstrueerimine, 2008. aastal toimusid puude hoolduslo\u0303ikused\nning 2009. aastal paigaldati parki raamatukujuline infokandja, mis annab u\u0308levaate pargist ja Fr.R. Kreutzwaldi eluto\u0308o\u0308st."}]